**Notă informativă**

**la proiectul hotărîrii Guvernului pentru aprobarea Metodologiei cu privire la modul depunerii notificării privind comercializarea alcoolului etilic**

|  |
| --- |
| 1. **Denumirea autorului şi, după caz, a participanţilor la elaborarea proiectului**
 |
| Proiectul menționat supra este elaborat de către Ministerul Agriculturii, Dezvoltării Regionale și Mediului. |
| **2. Condiţiile ce au impus elaborarea proiectului de act normativ şi finalităţile urmărite** |
| Proiectul respectiv este elaborat întru executarea alin. (3) din art. 4 al Legii nr. 1100/2000 cu privire la fabricarea și circulația alcoolului etilic și a producției alcoolice, iar aprobarea prezentului proiect de hotărîre are drept scop asigurarea controlului asupra respectării condițiilor de circulație a alcoolului etilic.  |
| **3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
| Proiectul dat nu constituie obiectul unei armonizări a cadrului normativ național cu cel al Uniunii Europene. |
| **4. Principalele prevederi ale proiectului şi evidenţierea elementelor noi** |
| Proiectul hotărîrii Guvernului pentru aprobarea Metodologiei cu privire la modul depunerii notificării privind comercializarea alcoolului etilic este un act nou și vine să stabilească procedura de notificare privind comercializarea alcoolului etilic, de către titularii de licență în domeniul fabricării, păstrării și comercializării alcoolului etilic, agenților economici care practică o altă activitate decît cea în domeniul fabricării producției alcoolice.Obligația notificării prealabile a Agenției Naționale pentru Siguranța Alimentelor a fost introdusă prin Legea nr. 185/2017 pentru modificarea și completarea unor acte legislative. Astfel, alin. (2) și (3) ale art. 4 din Legea nr. 1100/2000 specifică principalele cerințe de notificare a Agenției privind comercializarea alcoolului etilic, iar modelul depunerii și forma notificării necesită a fi stabilite de Guvern.Drept urmare, a fost elaborat proiectul respectiv în care sunt descriși toți pașii care trebuie executați de către cele 3 părți implicate în procedura de notificare: agentul economic solicitant de alcool etilic, titularul de licență în domeniu și Agenția Națională pentru Siguranța Alimentelor. Reglementarea acestor pași va exclude riscul prezentării informației incomplete și eronate asigurînd o evidență clară a alcoolului etilic comercializat. |
| **5. Fundamentarea economico-financiară** |
| Implementarea prezentului proiect nu necesită cheltuieli financiare din bugetul de stat și nici pentru agenții economici. |
| **6. Modul de încorporare a actului în cadrul normativ în vigoare** |
| Urmare aprobării proiectului respectiv nu va fi necesară modificarea nici unui act normativ. |
| **7. Avizarea şi consultarea publică a proiectului** |
| Proiectul se preconizează a fi transmis spre examinare și avizare următoarelor autorități publice - Ministerul Economiei și Infrastructurii și Agenția Națională pentru Siguranța Alimentelor, iar pentru expertiză Centrului Național Anticorupție și Ministerului Justiției.La fel, proiectul urmează a fi supus expertizei de către Comisia pentru reglementarea activității de întreprinzător (Grupul de lucru).În scopul respectării prevederilor Legii privind transparența în procesul decizional, proiectul poate fi accesat pe pagina web a Ministerului Agriculturii, Dezvoltării Regionale și Mediului ([www.madrm.gov.md](http://www.madrm.gov.md)) în compartimentul „Transparență decizională” la rubrica „Proiecte de documente” și pe portalul guvernamental [www.particip.gov.md](http://www.particip.gov.md). |

**Ministru, Georgeta MINCU**

 */semnat electronic/*